NaiveNeuron/SloPal huggingface dataset:
Hufková, Eva, poslankyňa NR SR (2012-07-25):
Ďakujem pekne. Vážená pani predsedajúca, vážené panie poslankyne, vážení páni poslanci, vážený pán minister, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpila k vládnemu návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 125), ako spravodajca Výboru Národnej rady Slovenskej republiky pre financie a rozpočet. Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, to jest doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie 4., teda dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh zákona spĺňa po formálnoprávnej stránke všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jej cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení návrhu. Po rozprave odporučím, aby po prvé, podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní; po druhé, v súlade s rozhodnutím predsedu Národnej rady Slovenskej republiky č. 112 zo 4. júla 2012 a podľa § 71 zákona o rokovacom poriadku návrh zákona prerokovali výbory, a to: Výbor Národnej rady pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsať dva dní od jeho prerokovania v prvom čítaní na schôdzi Národnej rady Slovenskej republiky. Pani predsedajúca, prosím, otvorte rozpravu k uvedenému návrhu zákona.
T. Cabaj, poslanec: (2002-07-04):
M. Andel, podpredseda NR SR: Ďakujem, slovo má pán poslanec Cuper. (Hlas v rokovacej sále.) Aha, tak v poriadku. Takže na svojich predrečníkov chce reagovať pán poslanec Hort, pán kolega, nech sa páči, máte slovo.
Paška, Pavol, predseda NR SR (2014-05-14):
Ďakujem, pán spravodajca. Otváram rozpravu. Mám písomné prihlášky, za klub SDKÚ – DS pán poslanec Štefanec, za klub MOST – HÍD pán poslanec Sólymos a ešte mám písomne prihlášku od pánov poslancov Mihála, Hlinu a Švejnu. Pán poslanec Štefanec.
M. Číž, podpredseda NR SR: (2007-02-09):
No pokračujeme v hlasovaní, pán spravodajca. Prosím, uvádzajte návrhy.
Grendel, Gábor, podpredseda NR SR (2022-10-21):
Záverečné slovo, pán spravodajca? Nie. Prerušujem rokovanie o tomto bode programu. A keďže evidujem vôľu prerokovať ešte ďalší návrh uznesenia, tretí od pani poslankyne Zemanovej už potom nie, ale tlač 1277 áno, tak ešte nasleduje rokovanie o návrhu poslanca Roberta Fica na prijatie uznesenia Národnej rady k ohrozeniu bojaschopnosti Ozbrojených síl Slovenskej republiky (tlač 1277). Dávam slovo pánovi poslancovi Robertovi Ficovi, aby návrh uviedol. (Hádka v pléne.) (Rokovanie o návrhu poslanca Národnej rady Slovenskej republiky Roberta Fica na prijatie uznesenia Národnej rady Slovenskej republiky k ohrozeniu bojaschopnosti Ozbrojených síl Slovenskej republiky , tlač 1277.)
M. Číž, podpredseda NR SR: (2008-10-28):
(Hlasovanie.) Prítomných 139 poslancov, za návrh 78 poslancov, proti 40 poslancov, zdržalo sa 21 poslancov. Konštatujem, že sme schválili vládny návrh novely zákona č. 25/2006 Z. z. o verejnom obstarávaní. Ďakujem. Teraz opäť poprosím spoločného spravodajcu z Výboru pre hospodársku politiku pána Pelegriniho, aby uvádzal hlasovanie v druhom čítaní, a to o vládnom návrhu zákona, ktorým sa menia niektoré zákony v pôsobnosti Ministerstva dopravy, pôšt a telekomunikácií Slovenskej republiky v súvislosti so zavedením meny euro v Slovenskej republike (tlač 741). Pán poslanec, máte slovo.
Blanár, Juraj, podpredseda NR SR (2021-05-06):
Ďakujem, pán spravodajca. Otváram rozpravu. Konštatujem, že písomnú prihlášku do rozpravy som neobdržal, a preto dávam teraz možnosť prihlásiť sa ústne do rozpravy. Kto má záujem, môže tak urobiť teraz. Konštatujem, že nie je tomu tak. Ukončujem možnosť prihlásiť sa do rozpravy a zároveň uzatváram rozpravu. Chcem sa spýtať pána guvernéra, či by ešte niečo chcel dodať. Nie je tomu tak, takže prerušujem rokovanie o tomto bode a pristúpime k ďalšiemu bodu. Ďakujem, pán guvernér, za vaše vystúpenie. Pristúpime k rokovaniu o Správe o výsledku kontrolnej činnosti Najvyššieho kontrolného úradu Slovenskej republiky za rok 2020 . Správa má tlač 485, správa výboru je pod parlamentnou tlačou 485a. Prosím pána predsedu tohto úradu Karola Mitríka, aby nám túto správu uviedol. Nech sa páči, pán predseda, máte slovo.
B. Bugár, podpredseda NR SR: (2004-09-09):
(Hlasovanie.) Prítomných je 130 poslancov, za 2, proti 65, zdržalo sa 62, dokonca 1 nehlasoval. Konštatujem, že tieto body zo spoločnej správy sme neprijali, neschválili. Nech sa páči. J. Malchárek, poslanec: Ďakujem pekne, pán predsedajúci, tým sme odhlasovali všetky body spoločnej správy. Teraz môžeme pristúpiť k hlasovaniu o pozmeňujúcom a doplňujúcom návrhu, ktorý predložil pán poslanec Ľubo Vážny, ktorý si žiada hlasovať o pozmeňujúcom návrhu ako o celku. Prosím, pán predsedajúci, dajte hlasovať.
P. Paška, predseda NR SR: (2008-05-15):
(Hlasovanie.) 140 prítomných, 62 za, 40 proti, 37 sa zdržalo a 1 nehlasoval. Konštatujem, že sme návrh nepostúpili do druhého čítania. Pán poslanec Slafkovský uvedie hlasovanie v prvom čítaní o návrhu poslanca Národnej rady Slovenskej republiky Martina Fedora na vydanie zákona, ktorým sa mení a dopĺňa zákon č. 129/2002 Z. z. o integrovanom záchrannom systéme v znení neskorších predpisov .
Bublavý, Dušan, poslanec NR SR (2016-12-01):
Pán kolega, dávali ste niekoľko príkladov, ako dopadli v druhých kolách voľby, či už prezidentské, alebo župné. Ale jeden ten najsilnejší argument a fakt, čo pomohlo Banskej Bystrici, to bolo práve druhé kolo. A to je tá konzistencia určitého návrhu a kritiky. Naozaj, tu by ste sa mohli nad tým vážnejšie zamyslieť. A kandidáti v jednokolových voľbách, viete, ja si myslím, že je tu jedna výhoda. A to je v tom, že politické strany, keď vedia, že sú voľby jednokolové, dajú toho naj, naj, najlepšieho kandidáta, ktorý je zvoliteľný. Alebo spravia koalíciu politické strany a dohodnú sa na tom kandidátovi, ktorý, si myslia, že je priechodnejší. Lebo môže vyhrať nezávislý kandidát, či už si to pri župných voľbách alebo akýchkoľvek, lebo bude zvoliteľnejší. A kritizovať komunálne voľby o tom, že by mali byť takisto dvojkolové richtárske voľby, ja si myslím, alebo primátorské, je to zbytočné vyhodené peniaze, lebo ľudia mnohých kandidátov v svojich dedinách poznajú od malinka, čiže hovoriť im o tom, že sú takí alebo onakí, tí ľudia vedia, komu dajú dôveru. Ja si myslím, že to by boli úplne zbytočne vyhodené peniaze, lebo tí ľudia si svojich richtárov volia, že ich poznajú počas ich života v tej danej lokalite. Niekedy sa môže stať, že je to výnimka, ale to je naozaj len výnimočné. Takže tu si myslím, že špekulovať o tom a namiešať tú možnosť, že niekto príde s návrhom, aby boli aj prezidentské voľby jednokolové, keď tento zákon naozaj nič také neobsahuje, to je zbytočné a môže to byť naozaj nahrávanie niekomu, že to príde na myseľ a bude špekulovať v budúcnosti. Ale to sa určite nestane počas terajšieho obdobia.
Blanár, Juraj, podpredseda NR SR (2023-02-09):
S faktickou poznámkou pán navrhovateľ Kučera, nech sa páči.
P. Hrušovský, predseda NR SR: (2004-10-26):
(Hlasovanie.) 135 prítomných, 125 za, 5 proti, 5 sa zdržalo. Návrh sme schválili. Pristúpime k tretiemu čítaniu . Otváram rozpravu. Do rozpravy sa hlási pán poslanec Mikuš. Pán poslanec Zubo? Končím možnosť ďalších prihlášok. Nech sa páči, pán poslanec Mikuš.
Hrnčiar, Andrej, podpredseda NR SR (2018-06-12):
Reakcia, pán poslanec Kotleba.
Paška, Pavol, predseda NR SR (2014-03-25):
Pán spravodajca, je tu, to bol váš návrh? Uveďte ešte raz, pán spravodajca, ako navrhol v rozprave navrhovateľ.
Bugár, Béla, podpredseda NR SR (2019-10-17):
Prezentujme sa a hlasujme. (Hlasovanie.) Prítomných 142, za 80, proti 40, zdržalo sa 21, 1 nehlasoval. Konštatujem, že aj tento návrh bol schválený.
Ondruš, Branislav, poslanec NR SR (2010-10-13):
Ďakujem pekne, pán predsedajúci. Ja som, samozrejme, rád, že pán Kaník čiastočne vyvrátil niektoré tvrdenia pani poslankyne Gibalovej. Ale ja mám len dve poznámky. Skutočne tá debata o tom valorizačnom mechanizme je veľmi dôležitá a legitímna, pretože nie je to pravda, že valorizácia iba o infláciu nebude spôsobovať sociálne rozdiely, pretože bude spôsobovať prehlbovanie rozdielov medzi platmi a dôchodkami. A to znamená, že z dôchodcov bude robiť v rámci spoločnosti čoraz viac okrajovú skupinu ľudí z hľadiska ich bohatstva alebo ich blahobytu v spoločnosti. Zároveň treba povedať, že keďže je nastavený nejaký mechanizmus zmeny životného minima, tak to, samozrejme, povedie skutočne k tomu, že tí dôchodcovia sa budú prepadať do sociálnej siete. No a napokon len jedna poznámka. Pán kolega, ja si nemyslím, že teda bolo nevyhnutné toto znovu vysvetľovať, lebo vám sa síce zdá, že niektorí ľudia strácajú, ako ste to povedali, logiku toho systému, ale ono je to tak, že ak niekto s vami nesúhlasí alebo má iný názor, tak to neznamená, že tomu nerozumie. Ďakujem.
Figeľ, Ján, podpredseda NR SR (2013-09-06):
Pán poslanec, vediete dialóg so snemovňou a v snemovni. Takže dokončite prejav.
Takáč, Richard, poslanec NR SR (2021-02-26):
Áno, ja reagujem na to, že pán poslanec Fico vystúpil čisto odborne, vecne a, bohužiaľ, vidíme realitu koalície, že pán poslanec sa nechal úplne stiahnuť do úplných extrémov a v politike nikdy nehovor nikdy. Ďakujem.
Šeliga, Juraj, podpredseda NR SR (2020-06-03):
Dobre. Pokoj. Pán poslanec Dostál bol posledný písomne prihlásený do rozpravy. Pýtam sa, či sa chce niekto do rozpravy prihlásiť ústne. Všetci? Aby všetci boli spokojní. Dobre, ďakujem. Sú to štyria páni poslanci. Keďže tu nie je iný člen vlády a v zmysle rokovacieho poriadku na mieste navrhovateľa počas rozpravy musí byť navrhovateľ alebo ním poverený člen vlády, pán minister poprosil o desať minút prestávku, takže prerokujem; prerokujem, ale aj prerušujem rokovanie na 10 minút. Budeme pokračovať potom rozpravou s pánom Osuským. (Prestávka.) (Po prestávke.)
Blanár, Juraj, podpredseda NR SR (2023-03-16):
Všetci, ktorí mali záujem s faktickými, sú na tabuli? Siedmi. Takže uzatváram možnosť využiť faktickú poznámku. Ako prvý pán poslanec Habánik.
Nicholsonová, Lucia, podpredsedníčka NR SR (2016-05-18):
Samozrejme, ďakujem pani poslankyni za uvedenie návrhu zákona. Teraz poprosím o slovo spravodajkyňu, ktorú určil navrhnutý gestorský výbor pre sociálne veci, pani poslankyňu Soňu Gaborčákovú. Nech sa páči.
Figeľ, Ján, podpredseda NR SR (2015-10-07):
Na vystúpenie pána poslanca Kuffu je jedna faktická. Nech sa páči, Marián Kvasnička.
Figeľ, Ján, podpredseda NR SR (2014-02-07):
Ďakujem pekne. Pán spravodajca, chcete sa vyjadriť? Nech sa páči.
Ďuriš Nicholsonová, Lucia, podpredsedníčka NR SR (2018-10-24):
Ďakujem pekne, pán spravodajca. Otváram všeobecnú rozpravu. Písomne sa neprihlásil nikto. Otváram teraz možnosť prihlásiť sa ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu za skončenú. Pán minister, v rámci záverečného slova? Nie. Pán spravodajca? Nie. Prerušujem rokovanie o tomto bode programu. Toto bol posledný bod, ten nasledujúci bol, bol vlastne stiahnutý, takže vyhlasujem 25-minútovú prestávku. Budeme hlasovať. (Reakcie z pléna.) (Dvadsaťpäťminútová prestávka.) (Po prestávke.)
Blanár, Juraj, podpredseda NR SR (2023-06-27):
Dve faktické poznámky na vaše vystúpenie, tri. Uzatváram faktické poznámky. Pán poslanec Lukáč ako prvý.
Bernaťák, Tibor, poslanec NR SR (2019-06-24):
Ďakujem, ja len krátko. Páni kolegovia, kto zastavil zvyšovanie koncesionárskych poplatkov na začiatku tejto vlády? Kto? Myslím si, že je to absolútne jasné, a všetci, čo ste boli tu v parlamente a boli ste svedkami nejakých takých informácií, či už mediálnych, alebo priamo tu Národnej rade, alebo kuloárnych, bolo jasné, že Slovenská národná strana zastavila zvyšovanie koncesionárskych poplatkov, a od začiatku sme tvrdili, že koncesionárske poplatky treba zrušiť. Akonáhle sme sa dohodli s našimi koaličnými partnermi, tak sme to urobili a robíme to teraz. Keby sme sa na tom dohodli pred 3 rokmi, tak to urobíme pred 3 rokmi. Ale som prekvapený aj zo SaS-ky napríklad, lebo tá tvrdila, že, samozrejme, že súhlasí so zrušením koncesionárskych poplatkov, a zrazu nejak otáčate zvláštne a... To je jedna vec. A druhá vec, myslím si, že aj tých 20 zhruba, no do 30 eur pre dôchodcu ročne je smiešny peniaz? No, ja si to nemyslím, že to je smiešny peniaz, práve naopak, to je dosť slušná suma pre dôchodcu. Takisto som naozaj zvedavý, čo sa SaS-ke podarí a čo by sa teoreticky mohlo podariť v nejakej vláde, v ktorej teoreticky by mohla niekedy fungovať, obávam sa, že žiadne pečené holuby ľuďom do úst padať nebudú, bohužiaľ, si to myslím a som o tom presvedčený. Ďakujem.
F. Devínsky, poslanec: (2005-05-13):
Ale mňa tak akosi zaujalo v tom vašom vystúpení, že možno stovky tisícok ľudí v tejto krajine si neuvedomujú jednu veľmi vážnu vec, ktorú ste nám teraz osvetlili, že pôžičky sú nebezpečné. Ja by som skutočne rád vedel, lebo vy ste to povedali, v tej chvíli som tu bol, keď ste povedali, že pôžičky sú nebezpečné. Ja sa domnievam, že dokonca aj vy máte pôžičku, hoci ste len teraz úspešne skončili právnickú fakultu. Tak môžete mi povedať, v čom sú pôžičky nebezpečné, keď stovky tisícok ľudí, ba možno milióny v tejto krajine majú pôžičky? Ďakujem vám pekne. (Potlesk.)
Tóth, Tibor, poslanec NR SR (2011-10-18):
Súčasne odporúčam prideliť v druhom čítaní na prerokovanie tento návrh okrem Výboru Národnej rady Slovenskej republiky pre financie a rozpočet aj ústavnoprávnemu výboru, výboru pre hospodárstvo, výstavbu a dopravu a Výboru Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do tridsať dní a gestorský výbor do tridsaťdva dní od jeho prerokovania v prvom čítaní na schôdzi Národnej rady. Prosím, dajte hlasovať.
Blanár, Juraj, podpredseda NR SR (2023-06-23):
Evidujem vašu prihlášku pán navrhovateľ. Avšak ešte predtým, ako otvorím rozpravu, udelím slovo pánovi spoločnému spravodajcovi z výboru pre sociálne veci pánovi poslancovi Petrovi Cmorejovi, aby informoval Národnú radu o výsledku rokovania vo výboroch a rovnako zdôvodnil návrh a stanovisko gestorského výboru. Nech sa páči.
Figeľ, Ján, podpredseda NR SR (2014-03-19):
Vážené panie poslankyne, páni poslanci, otváram druhý rokovací deň 33. schôdze Národnej rady Slovenskej republiky, na ktorom o ospravedlnenie požiadali kvôli neúčasti Jaroslav Baška, Mikuláš Dzurinda, Andrej Hrnčiar, Igor Matovič a Jozef Viskupič. Podľa schváleného programu pristúpime teraz k druhému čítaniu o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov . Tento vládny návrh zákona má parlamentnú tlač 815 a spoločná správa výborov má tlač číslo 815a. Teraz prosím ministra obrany Slovenskej republiky Martina Glváča, aby vládny návrh zákona odôvodnil.
Plaváková, Lucia, poslankyňa NR SR (2024-02-16):
Ďakujem za slovo a ďakujem, Vladi, že zdieľaš aj tie príbehy, ktoré ti ľudia píšu, určite ich je naozaj mnoho. Ja sama mám teda dcéru, ktorá má šesť rokov teraz, mala minulý týždeň šesť rokov a naozaj si neviem predstaviť, že by mala ísť sama do nemocnice. Ja si ani neviem predstaviť, ako by som jej to vôbec vysvetlila, prečo tam nemôžem byť s ňou. Že normálne to, tá predstava je pre mňa taká hrozná, že ja neviem, ako je možné, že toto vôbec dopúšťame, že stále, stále sa to na Slovensku deje. A verím, že teda sa pohneme naozaj dopredu a nebudeme toto deťom a ich rodičom spôsobovať. A chcela som ešte, čo som zabudla predtým spomenúť, že veľmi oceňujem aj to, že tvoj návrh myslí na rôzne situácie rodín a že teda je tam aj zabezpečený ten prístup pre osobu určenú zákonným zástupcom, to je, myslím, že veľmi dôležité, pretože naozaj rodiny na Slovensku sa nachádzajú vo veľmi rôznorodých situáciách a toto pokrýva naozaj všetky. Ďakujem veľmi pekne.
Zajac, Pavol, poslanec NR SR (2015-01-27):
Vážený pán predseda Národnej rady, vážené kolegyne, kolegovia, takisto mám ten istý návrh ako pán Frešo. Skúsim ho formulovať trošku inak. Žiadam vás o zaradenie nového bodu programu na túto schôdzu ešte Národnej rady Slovenskej republiky pod názvom Správa ministra dopravy, výstavby a regionálneho rozvoja o vládou schválenom návrhu projektu verejno-súkromného partnerstva a realizácia úsekov diaľnice D4 Jarovce – Rača a rýchlostnej cesty R7 Bratislava Prievoz – Holice. Odôvodnenie. Národná rada má nielen legislatívnu, ale aj kontrolnú funkciu voči vláde Slovenskej republiky. Preto ak vláda schválila prípravu takého projektu, ktorý v najbližších tridsiatich rokoch môže znamenať odčerpanie z našich verejných financií až 4,5 mld. eur, je potrebné, aby o takomto dôležitom bode rokovala aj Národná rada Slovenskej republiky. Preto vás žiadam v zmysle § 128... (Prerušenie vystúpenia časomerom.)
Hrušovský, Pavol, podpredseda NR SR (2011-03-23):
Prosím, o kľud v rokovacej sále, páni poslanci. Nech sa páči.
Sárközy, Irén, poslankyňa NR SR (2017-10-11):
Vážený pán predsedajúci, v rozprave nevystúpil žiadny poslanec. Pán predsedajúci, budeme hlasovať o bodoch zo spoločnej správy 1 až 10 s odporúčaním gestorského výboru schváliť.
Kuriak, Milan, poslanec NR SR (2021-05-28):
Ďakujem za slovo. Pán poslanec Kamenický, zvýšenie štátneho rozpočtu je v tejto situácii po COVID-e nevyhnutné. Nikto z nás si situáciu s pandémiou nevymyslel (ruch v sále a zaznievanie gongu) ani nikto nie je nadšený, že COVID okrem ujmy na zdraví a životoch ľudí zastavil ekonomiku a tým sťažil finančnú situáciu v rodinách, vo firmách a kvôli krytiu rizík a prijímaní rôznych opatrení v pomoci ľuďom prehĺbil priepasť v štátnom rozpočte. Nikto nepredpokladal, že COVID bude trvať tak dlho a bude vyžadovať tak veľké množstvo financií, aspoň na základnú pomoc, aby ľudia prežili v ťažkej situácii. Určite pomoc mohla byť aj vyššia, ale nebolo z čoho. Keby ste počas vášho vládnutia v dobrých časoch mysleli aj na vytváranie finančnej rezervy na horšie časy, aj pomoc ľuďom v čase pandémie mohla byť omnoho vyššia. Vy ste na zadné dvierka ale nemysleli a minuli ste všetko a nechali ste v kase veľké mínus. Peniaze, ktoré patrili všetkým ľuďom na Slovensku, ste rozdelili medzi pár privilegovaných, z ktorých ste z večera do rána urobili multimilionárov. Na väčšinu bežných ľudí ste nemysleli a priviedli mnohých k chudobe a nedostatku. Je to donebavolajúci hriech. Čo je zlé na tom, že peniaze z navýšenia štátneho rozpočtu pôjdu na nevyhnutnú pomoc, čiže napríklad ako dotácie na zníženie strát v cestnej doprave, pomoc pre cestovný ruch a gastro, zvýšenie PN a OČR na úroveň minimálnej mzdy, zvýšenie transferu pre sociálnu poisťovňu, kúpeľnú starostlivosť, zabezpečenie dodávok liekov na COVID či preplácanie výdavkov pre zdravotnícke zariadenia a pre COVID zariadenia, pre záchrannú službu, financie pre prvú pomoc, dotácie na nájomné, pomoc pre kultúru... (Prerušenie vystúpenia časomerom.)
V. Matejička, poslanec: (2010-03-05):
Predseda Národnej rady Slovenskej republiky svojím rozhodnutím č. 1536 z 15. februára 2010 pridelil návrh poslankyne Národnej rady Slovenskej republiky Moniky Gibalovej na prijatie uznesenia Národnej rady Slovenskej republiky o zrušení Vojenského obvodu Javorina Výboru Národnej rady Slovenskej republiky pre obranu a bezpečnosť s tým, že ako gestorský výbor Národnej rade Slovenskej republiky podá správu o výsledku prerokovania uvedeného materiálu vo výbore a návrh na uznesenie Národnej rady. Výbor prerokoval uvedený materiál na svojej 76. schôdzi dňa 23. februára 2010. Neprijal platné uznesenie, keďže navrhnuté uznesenie nezískalo potrebný súhlas požadovanej väčšiny poslancov podľa § 52 ods. 4 rokovacieho poriadku. Pán predsedajúci, prosím, otvorte rozpravu k tomuto bodu.
P. Pelegrini, poslanec: (2010-02-02):
Odôvodnenie. Nahrádza sa citovaný predpis v poznámke pod čiarou aktuálnym predpisom účinným od 1. januára 2010, nakoľko pôvodný text sa odvoláva na zákon platný pred týmto obdobím. Čiže ide o legislatívnu opravu. Ale keďže podobná vec je riešená aj v spoločnej správe pod bodom 1, chcem požiadať pána spravodajcu, aby sme vyňali na samostatné hlasovanie bod 1. A ja chcem požiadať kolegov a kolegyne, aby sme bod 1 zo spoločnej správy neschválili a schválili môj pozmeňujúci návrh, ktorý vylepšuje túto legislatívnotechnickú úpravu. Ďakujem pekne.
Pollák, Peter, poslanec NR SR (2023-11-16):
Ďakujem pekne, pán predseda, za slovo. Lukáš, ďakujem ti za tvoj príspevok, krst ohňom máš za sebou. A ja sa dotknem tej pasáže, kde si hovoril o obnove hradov a zámkov a že Rómovia pracujú pri tejto príležitosti alebo teda pracujú pri tej obnove hradov a zámkov. A vláda dnes vlastne ústami Roberta Fica hovorí, že sú prístupní legálnej migrácii, teda dovozu zamestnancov. Namiesto toho, aby sme zamestnávali naozaj tu občanov Slovenskej republiky, nezamestnaných, tak my budeme voziť vlastne z iných krajín ľudí, ktorí by tu mali pracovať. A my tu máme naozaj dostatok pracovnej sily či z rómskej komunity, ktorí, bohužiaľ, iba takto príležitostne cez nejaké sezónne práce pri obnove hradov a zámkov môžu pracovať, ale viem si predstaviť, že títo ľudia by boli uplatnení aj na linkách alebo teda v automobilovom priemysle, presne tak, ako sme to robili napríklad my ešte pred tým, než som vstúpil do parlamentu, kedy sa nám podarilo počas roka zamestnať viac ako 750 Rómov. Častokrát to boli ľudia, ktorí boli 10, 15, 20 rokov na úrade práce, bez žiadnych pracovných skúseností, dnes sú z nich naozaj ľudia, ktorí tu platia dane a odvody, ich deti chodia do školy, presťahovali sa a integrovali sa. Toto je aj návod možno pre túto vládu, aby keď v programovom vyhlásení vlády má časť o tom, že chce týchto ľudí, teda z rómskej komunity doviesť na pracovný trh, tak vedel by som im odovzdať aj moje skúsenosti. Nie to, čo dnes napríklad Robert Fico hovorí, že sú pripravení možno aj meniť legislatívu k tomu, aby sa doviezli sem zamestnanci, ale z iných krajín.
F. Mikloško, poslanec: (2010-01-29):
Pán minister... Pani kolegynka, vy sa upokojte. Pán minister, polícia pracuje na rozkaz. Ak policajný prezident alebo minister vydá rozkaz, tak policajt musí konať. Tam vám nevadí, že nie je demokracia, že nemôže sa dohadovať? To nie je... (Reakcia ministra: To je v služobnom pomere, v čase voľna mu nemôžem dať rozkaz.) Ale prečítajte si policajný zákon, ani v súkromí nemôže policajt vstupovať do politiky. Taký je policajný zákon. (Reakcia ministra: To tam nie je napísané.) Opakujem, ako budú postupovať títo policajti, ktorí dneska bránia vás, že tuná hodiny stoja, je ich niekoľko stovák, keď teoreticky po júnových voľbách môže byť ktokoľvek iný ministrom z opozície. (Reakcia ministra.) Áno, to si len vy myslíte. Pán minister, vy vystupujete ako zástanca policajtov. Ale čo minister Palko nebol zástanca policajtov? Pán minister, minister Palko menoval zatiaľ jediného generála, ktorý prežil politické zmeny a politickú zmenu režimu. (Reakcia ministra.) No pretože to bol dobrý. (Reakcia ministra.) To si len vy myslíte. Pán minister, ak si myslíte, že len vy bránite policajtov a títo druhí nie, a kto vás chce odvolať, je proti policajtom, tak prosím vás, takúto demagógiu sem nechoďte, nechoďte s takouto demagógiou. My si vážime prácu policajtov a my hovoríme dnes o vás, nie o policajtoch.
Sabo, Michal, poslanec NR SR (2024-05-15):
Ďakujem vám za slovo. Tebe, Zora, za 53 minút faktov a expertízy, ktorú si priniesla do tohto pléna, na čo ja som čakal vlastne, že keď sa niekto z koalície prihlási, že s akým vkladom príde. Tak keď opomeniem tú dvojminútovú odyseu na ministerku, tak prihlásil sa pán Jarjabek, prihlásila sa pani Vaľová a nepočuli sme v rámci štandardov v tomto pléne nič iné, ako názorovú vyvolenosť, kde ste boli, keď jada-jada-jada, ja tu sedím dlho, zatiaľ čo vy iba 27 rokov. Minulé štyri roky... (Prerušenie vystúpenia predsedajúcim.)
Kyselica, Lukáš, poslanec NR SR (2020-03-20):
Sľubujem. (Potlesk.)
Šefčík, Marek, poslanec NR SR (2022-11-08):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Poliačik, Martin, poslanec NR SR (2014-09-10):
Ó, ďakujem, Martin. O tých transpozíciách som hovoril preto, lebo dodržiavanie transpozícií Európskej únie nie je ani súčasťou predvolebných sľubov a častokrát prichádza počas volebného obdobia bez toho, aby nejakým spôsobom súviselo s programom danej politickej strany. Mnohé z nich proste s nožom na krku buď transponuješ, alebo máš pokutu, ti prichádzajú do parlamentu a v podstate množstvo našej práce je iba o tom, že ich nejakým spôsobom uvádzame do legislatívy. Tie veľké veci o politických víziách, o tom, ako má vyzerať naša spoločnosť, to je súčasťou predvolebných sľubov, v rámci toho sa predkladajú nejaké riešenia do legislatívneho procesu a v prípade, že strana aktuálne vládne, tak ich prostredníctvom svojich zástupcov vo vláde takisto uvádza do života. Takže takýmto spôsobom akýkoľvek zákon súvisí s voľbami buď s tými, ktoré boli, alebo s tými, ktoré budú. No a k tej druhej časti. Hej, keby ľudia žili podľa Desatora, ja si myslím, že mnohé zákony by sme ale potrebovali aj tak, lebo napríklad výška daňových sadzieb v desatore zatiaľ uvedená nie je (povedané so smiechom) a mnohé iné veci. Ale súhlasím s tebou pri mnohých rozhodnutiach každodenného života by mohlo byť celkom užitočným vodítkom. Okrem toho prvého prikázania. To necháme na každého, samozrejme, hej.
Grendel, Gábor, podpredseda NR SR (2020-04-22):
S ďalšou faktickou pán poslanec Petrák.
Š. Rusnák, poslanec: (2002-05-23):
Teraz, keď dovolíte, konkrétnu otázku: Aký dosah môže mať nepodpísanie uvedeného dokumentu na práve skončenej konferencii európskych ministrov zodpovedných za sociálne zabezpečenie? Všetko, ďakujem. I. Presperín, podpredseda NR SR: Nech sa páči, pán minister. P. Magvaši, minister práce, sociálnych vecí a rodiny SR: Vo väzbe na Radu Európy myslím si, že tam je otázka dobrovoľnosti. Ale skôr je iné, že vláda Slovenskej republiky v roku 2000 dala svoju pozíciu ku kapitole č. XIII Sociálna politika a zamestnanosť, kde sme sa zaviazali k prístupu a k tomu, čo spravíme z hľadiska komunitárneho práva Európskej únie a tam sme dali aj záväzok ako vláda Slovenskej republiky, že vytvoríme podmienky na to, aby mohlo dôjsť k podpisu Európskeho zákonníka sociálneho zabezpečenia. I keď to určite nie je to bezprostredné komunitárne právo, ako sú nariadenia a smernice, ale myslím si, že to nevytvára dobrý dojem o Slovensku, najmä nevyváženosti názoru politickej moci na postavenie otázky sociálnej pozície občanov Slovenskej republiky. Myslím si, že Slovenská republika má, a nie, že si myslím, ale Slovenská republika má zadefinované v článku 55, ak sa nemýlim, to, že Slovenská republika má trhové, sociálne a ekologické hospodárstvo a týmto by sme to dokumentovali. Ďakujem. I. Presperín, podpredseda NR SR: Ďakujem, pán minister. Ďalšia otázka je takisto od pána poslanca Štefana Rusnáka na vás, pán minister práce, sociálnych vecí a rodiny: „Aký význam pre Slovensko má Európsky zákonník sociálneho zabezpečenia?“ Pán poslanec Rusnák, chcete sa vzdať tejto otázky? Nech sa páči.
Grendel, Gábor, podpredseda NR SR (2022-10-05):
Tak s ďalšou faktickou poznámkou pán poslanec Ľuboš Krajčír.
V. Švidroň, poslanec: (2009-02-17):
Aký je rozdiel medzi štátnou mocou, ktorú predrečníci tu nazvali, že je to nevolená, že sú to úradníci, ktorí o niečom rozhodujú, a samosprávou, ktorá je volená. No tak, nie je to tak. Volení sú tam poslanci, volený tam je starosta, primátor, ale úradníci sú tam alebo tam rovnakí a dovolím si povedať z mojich skúseností oveľa, oveľa menej skúsení, ak nechcem hovoriť o kvalifikácii. Jedno aj druhé robia ľudia. Takže ak by mala napríklad obec rozhodovať o iných veciach, než sa teraz bavíme. Mala by rozhodovať napríklad o nejakej líniovej stavbe, ktorá je prospešná pre celý štát a ona bude napríklad blokovať také veci. Toto sme už neraz riešili. Môže ísť o cestu, ktorú je potrebné ťahať aj južným Slovenskom. Môže ísť o ropovod alebo, ja neviem, iné líniové stavby. Tam jednoducho sa nedá nechať celé riešenie na obci, pretože je to potom scestné.
Šeliga, Juraj, podpredseda NR SR (2021-02-25):
Procedurálny návrh, ale po faktických, dobre? Pán poslanec... Prepáčte. Pani poslankyňa Kavecká, nech sa páči.
Blanár, Juraj, podpredseda NR SR (2021-10-21):
Skôr ako udelím slovo poslednému prihlásenému v rozprave, máme tu dva procedurálne návrhy. Ako prvý, pán poslanec Linhart, nech sa páči.
Karahuta, Jaroslav, poslanec NR SR (2022-05-25):
Pán predsedajúci, keďže sme odhlasovali body zo spoločnej správy, hlasovali sme aj o podaných pozmeňujúcich a doplňujúcich návrhoch, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Pčolinský, Peter, podpredseda NR SR (2023-05-03):
Musíte reagovať na, musíte reagovať na pána Mazureka, nie na ministra. (Povedané súbežne s rečníkom.)
Pročko, Jozef, poslanec NR SR (2022-10-05):
Pani Zemanová, ten ačohentizmus, ten whataboutismus, čo ste tu predviedli, namiesto toho, aby ste sa vyjadrovali k tomuto zákonu, Karol, ten zákon je identický, identický! Oni zaň hlasovali. Všetci. Všetci. Baránik, Dostál. Videl si, ako vystrelilo každého z nich, keď som to povedal? Oni nevedia, o aký zákon ide. A potom tu začnú rozprávať, že vlastne tento zákon je sprostosť, tento zákon, vtedy to nebola sprostosť. Vtedy to nebola sprostosť, teraz je to sprostosť. Baránik, v 2016 to bol protikorupčný zákon, teraz už nie. Teraz už nie, teraz je to už, teraz je to už niečo iné. Vtedy v 2016, keď Baránik hlasoval, tak to bolo v poriadku. Teraz to už nie je v poriadku, lebo to predkladá OĽANO. V 2016 to bol skvelý zákon, teraz je to už, už to je sprostosť. Ondro, ospravedlňujem sa ti, nebudem ti hovoriť Ondrík, budem ti hovoriť Ondro. V 2016 si nemal pochybnosti, teraz tie pochybnosti máš. V 2016 si hlasoval za tento zákon! Teraz si povedal, že máš pochybnosti! Ondro, ty ani nevieš, aký zákon sme predložili. A predložili sme to naschvál preto, aby prešiel ten zákon o tej hmotnej zodpovednosti, pretože ja verím, že aj napriek tomu, že sa tu tvárite, že už nebudete hlasovať, že zaň zahlasujete, lebo toto je zákon, ktorý, tak ako tu povedala pani Zemanová, chcú ľudia. Naozaj zákon o hmotnej zodpovednosti chcú ľudia. A ak máte nejaké pripomienky, ak máte niečo, prosím, nech sa páči, dajte pozmeňováky, budeme sa o tom rozprávať. Ale dva roky sa tu nič nedeje. Dva roky nám občania píšu, kde je zákon o hmotnej zodpovednosti? Tak som zvedavý, ako budete hlasovať o tomto zákone. Ďakujem. (Potlesk.)
Kočiš, Eduard, poslanec NR SR (2023-01-24):
Veľmi pekne ďakujem za slovo, pán predsedajúci. Pán kolega, na jednej strane, ako tu bolo spomenuté od kolegu Faiča, kritizujete, že Slovensko je jedným volebným obvodom. Áno, niektoré politické subjekty, ktoré sú postavené naozaj na kulte osobnosti, tak týmto tento volebný systém vyhovuje. Naopak, politické subjekty, ktoré už majú vytvorené regionálne, okresné, krajské a, alebo podľa bývalého členenia východoslovenské, stredoslovenské, západoslovenské štruktúry, tak tí sa neobávajú ani zmeny volebného systému. Vy tvrdíte, že tento volebný systém nastavený od čias Mečiara je zlý, ale so zaťatými zubami za tento volebný systém, aby bol zakotvený v ústave, budete hlasovať (zaznievanie gongu) ako jeden z mnohých zákonodarcov. Ja vám ten váš názor neberiem, ale zároveň je to viac ako schizofrénia, keď raz s niečím nesúhlasím a budem za to hlasovať. Čiže buď som o niečom presvedčený, že je to dobré, buď som presvedčený o tom, že daný volebný je dobrý pre občana Slovenskej republiky žijúceho, ja neviem, v Devínskej Novej Vsi alebo v Stakčíne pri Snine, ale nemôžem povedať, že ja za to budem hlasovať, aj keď to považujem za nie správne a nepovažujem to za dostatočné. Čiže ja naozaj neviem, že či vy v tom OĽANO rozmýšľate racionálne, iracionálne alebo sa rozhodujete iba na základe nejakého momentálneho pocitu, alebo skôr vychádzate z niečoho, čo sa ešte nedá poriadne pomenovať. Čiže ja naozaj chcem len apelovať a nejakým spôsobom ešte možno presvedčiť kolegov, ktorí ak nie sú s niečím, čo táto zmena ústavy obsahuje, presvedčení, stotožnení, tak nech za to, prosím, nehlasujú, pretože poslanec má hlasovať podľa svojho najlepšieho vedomia a svedomia, nie preto, čo si momentálne myslí a čo je podľa neho zlé, ale hlasovať za to chce. Choré!
Mazurek, Milan, poslanec NR SR (2020-07-15):
Pán poslanec Stančík, ja si dovolím s vami polemizovať v tej otázke, že väčšina slovenského národa odmieta sprísňovanie potratovej legislatívy, ja o tom neviem, ja som práve videl iné štatistiky, ktoré hovorili, že väčšina slovenského národa by súhlasila s čiastočným obmedzením potratu. Keď si to poviete takto, že radikálnym obmedzením, možno áno, máte pravdu, že keby sa povedalo úplný zákaz potratov, tak je väčšina národa proti, ale ten zákon, ktorý má, predkladáme my a ktorý má tie tri výnimky, tak ten má podľa môjho názoru všeobecnú a väčšinovú podporu slovenského národa. Ale keď máte iné štatistiky, ja budem rád, keď mi tieto veci dáte. Ďalšia vec je, že či ste skúmali túto tému do hĺbky, lebo ja som sa rozprával aj s nejakými gynekológmi, ktorí riešia a prijímajú tieto pacientky, a drvivá väčšina tých prípadov, ktoré im prejdú cez ruky, to nie sú ženy, ktoré si nemôžu to dieťa dovoliť, práve naopak, majú drahé iPhony, kabelky, luxusné rifle, ale tie dôvody sú rôzne. Od jednej ženy, ktorú poznám, ktorá bola dvakrát na potrat, lebo je fitneska a nechce si obme... nechce si nejak zničiť postavu, až po ženy, ktoré si nechcú obmedziť kariéru. A podobné veci. Čiže ten sociálny faktor zohráva určitú rolu, ale nie je ten najhlavnejší a to je preto nesmierne dôležité, že aj keď prídete s akýmkoľvek návrhom na zlepšenie sociálnej situácie, stále bude nejaká tá vymetená, keď to mám takto povedať, fitneska, ktorá si nechce pokaziť postavu, tak radšej to dieťa zabije. No a každopádne si nemyslím, že by malo existovať niečo také, ako je právo na potrat, a preto vám dám na záver takú otázku, že či ste niekedy videli video z priebehu potratu. Či ste ho videli? A keď áno, ako ste sa na to dokázali pozerať.
Novotný, Viliam, poslanec NR SR (2012-12-05):
Áno, ďakujem pekne za tento podnet. Naozaj si myslím, že súčasná vláda nerieši problémy slovenského zdravotníctva, práve naopak, zabávame sa tu diskusiou o jednej zdravotnej poisťovni, tak ako to veľmi dobre pomenoval pán poslanec Kaník, miesto toho, aby sme riešili reálne problémy. A reálnym problémom je naozaj to, koľko míňame z verejných zdrojov na lieky, koľko míňame v systéme na predražené verejné obstarávanie, prečo sa nám stále zadlžujú štátne nemocnice, prečo nevieme systém nastaviť lepšie, prečo neohodnotíme prácu lekárov a sestier spravodlivejšie, ale aj nemocníc a ambulancií spravodlivejšími úhradovými mechanizmami. Miesto toho sa zabávame témou, ktorá nie je dôležitá. Počet zdravotných poisťovní nezlepší fungovanie slovenského zdravotníctva, skôr, si myslím, naopak, bude menej komfortnejší pre pacientov, ktorí budú dlhšie čakať. Áno, myslím, že pán poslanec Kaník dobre pomenoval aj to, čo asi najviac trápi súčasnú vládu a z čoho urobila trošku mantru už aj prvá Ficova vláda. A to sú zisky zdravotných poisťovní. Naozaj, ak vám vadia zisky, poďme diskutovať o tom, aby mali zdravotné poisťovne menšie zisky. Ja predložím aj konkrétny návrh zákona v budúcom roku, ako to urobiť. Už sa tu niečo urobilo v predchádzajúcom funkčnom období, poďme o tom ďalej diskutovať. Ale to, aby zdravotné poisťovne nemali zisky, to rieši tým, že sa vláda chystá z peňazí všetkých občanov vyplatiť stovky miliónov eur finančným skupinám a zahraničným investorom na vytvorenie jednej zdravotnej poisťovne, po čom zdravotníctvo nebude fungovať lepšie, len nás to bude stáť stovky miliónov eur, je podľa mňa odpútavanie pozornosti od reálnych problémov slovenského zdravotníctva.
Hrnčiar, Andrej, podpredseda NR SR (2018-05-24):
Pán poslanec Klus.
Vons, Peter, poslanec NR SR (2020-07-23):
Ďakujem za slovo. Ja sa chcem poďakovať pánovi Tarabovi za veľmi kultivovaný prejav a myslím si, že aj také zdravé myslenie, a dávam mu určite za pravdu, to, že, myslím, že aj po tom všetkom, čo sa tu deje, sa určite aj naša koalícia, aj náš premiér, určite sa poučíme z toho a budeme chcieť z toho nejak sa, do budúcnosti aj podľa toho riadiť, aby sme nezavdávali nejaké také príležitosti na nejaké pochybnosti. A áno, chceme dosiahnuť výsledok, tak musíme sa z toho poučiť a verím, že sa aj zjednotíme a dokážeme to, a udržať aj ten tlak, ktorý tu je z rôznych médií, samozrejme, aj zo strany opozície. Tiež som chcel dať do pozornosti tú zvláštnu vec, že nemyslím si, že zástupca SMER-u, politickej strany SMER, je odkázaný nato, aby na silu názora na, názoru na premiéra, že či tu má zostať, alebo nie, aby používal vyjadrenie nejakého iného politika, obzvlášť z Progresívneho Slovenska. To je všetko, ďakujem.
Budaj, Ján, poslanec NR SR (2017-03-22):
Vážená pani ombudsmanka, veľmi srdečne a úprimne ďakujem za výkon vášho úradu. Musela ste ho robiť v dobe nástupu fašizmu a intolerancie, o to bolo dôležitejšie, že váš hlas bolo vždy počuť. Je dôležité, aby sa práve v tejto dobe pripomínalo, že humanistické a ľudskoprávne hodnoty sú základom a zmyslom Slovenskej republiky, preto sme sa dali dohromady, nie kvôli tomu, aby sme platili aparát, nie kvôli tomu, aby sme mali štátny znak a zástavu, všetko je to iba pre ľudí a o tom hovorí práve Ústava Slovenskej republiky, ktorá zakotvuje aj ombudsmana. Chcem sa obrátiť v tejto chvíli aj na predstaviteľov koalície, ktorá vás, pani ombudsmanka, celé tie roky nemala za svoju. Nebudem to komentovať prečo a má to svoje politické príčiny, ale dnes na záver pri tejto správe by som očakával, že sa všetci, že si všetci koaliční poslanci uvedomia, že predovšetkým sme všetci demokratmi, že predovšetkým by sme mali byť všetci patriotmi, ktorí stavajú na týchto ľudskoprávnych a humanistických základoch republiky, a mali by prísť zahlasovať a poďakovať sa vám tým za poctivo odvedenú prácu. Veľmi pekne ďakujem, pani Dubovcová. (Potlesk.)
P. Hrušovský, predseda NR SR: (2005-05-18):
návrh skupiny poslancov Národnej rady Slovenskej republiky na vydanie ústavného zákona o zrušení niektorých rozhodnutí o amnestii (tlač 1131). Poprosím teraz jedného z navrhovateľov zákona pána poslanca Minárika, aby návrh uviedol a odôvodnil. Nech sa páči, pán poslanec.
P. Hrušovský, predseda NR SR: (2005-03-16):
(Hlasovanie.) 132 prítomných, 130 za, 2 nehlasovali. Národná rada Slovenskej republiky návrh schválila. Poprosím pána poslanca Abrhana, aby z poverenia výboru pre verejnú správu predniesol návrhy hlasovaní k prerokúvanému vládnemu návrhu zákona o vojnových hroboch, ktorý prerokúvame ako tlač 981.
Figeľ, Ján, podpredseda NR SR (2014-01-30):
Ďakujem pekne. Táto téma nie je o budove, o rozpočte alebo o nejakých technických záležitostiach, ale o úcte k právu, k ústavným inštitúciám, o kultúre dialógu, o kultúre politiky. Pán kolega Martvoň, charakter človeka je reprezentovaný aj tým, s kým sa priatelí, alebo tým spoločenstvom, ktorého je súčasťou, ale aj tým, komu je oponentom alebo kto mu oponuje. Iba toľko na vašu, skôr tupú poznámku na konci. Ďakujem pekne.
Blanár, Juraj, podpredseda NR SR (2021-11-04):
V zmysle rokovacieho poriadku o slovo požiadal pán navrhovateľ Šíbl, ktorému udeľujem slovo, po ňom sa pripraví pani poslankyňa Majorová Garstková.
Kažimír, Peter, podpredseda vlády a minister financií SR (2014-12-03):
Návrh zákona vymedzuje základný rámec údajov, ktoré register spracuváva a ktoré veritelia budú poskytovať do registra aj bez súhlasu spotrebiteľa. Návrhom sa zabezpečí jednotnosť a relevantnosť údajov potrebných práve na splnenie povinnosti veriteľa preveriť schopnosti spotrebiteľa splácať spotrebiteľský úver. Výsledkom navrhovaných zmien bude jednotný dohľad vykonávaný Národnou bankou Slovenska v oblasti ochrany finančného spotrebiteľa pri poskytovaní takýchto úverov. Zavedením zoznamu veriteľov sa predpokladá pozitívny vplyv na informatizáciu spoločnosti a zavedením dohľadu Národnou bankou Slovenska nad veriteľmi tiež pozitívny vplyv na rozpočet verejnej správy. Mám na mysli možné budúce sankcie, ktoré budú rozpočtovým príjmom. Predpokladá sa zvýšenie administratívneho zaťaženia a sprísnenie kvalifikačných kritérií pre žiadateľov o získanie povolenia na poskytovanie spotrebiteľských úverov, čo treba priznať. A vo vzťahu k vplyvom týkajúcich sa zamestnanosti sa očakávajú pozitívne sociálne vplyvy v oblasti ochrany spotrebiteľov na finančnom trhu. Toľko na úvod prvého čítania. Ďakujem.
Hrnčiar, Andrej, podpredseda NR SR (2016-09-13):
Pán poslanec Matovič.
P. Hrušovský, podpredseda NR SR: (2002-06-19):
Páni poslanci, budeme teraz hlasovať spoločne o bodoch 7 a 12 zo spoločnej správy s odporúčaním gestorského výboru schváliť ich. (Hlas poslanca pána Juriša a reakcie z pléna.) (Hlasovanie.) Prítomných je 118 poslancov, za 42, proti 45, zdržalo sa 26, nehlasovalo 5. Návrh sme neschválili. Teraz budeme hlasovať o bode 11 zo spoločnej správy. Prosím, páni poslanci, prezentujme sa a hlasujme. Stanovisko gestorského výboru... A. Juriš, poslanec: Bolo schváliť, bolo schváliť.
Kotleba, Marian, poslanec NR SR (2021-10-21):
Pán poslanec Blaha, vy sa čudujete, že tu niektorí koaliční poslanci pištia ako potkan, ktorému stúpite na chvost? Veď ste im týmto návrhom ukázali zrkadlo. Oni hovoria o nás, že sme fašisti, extrémisti, nacisti, ale najprv to bol Matovič, ktorý povedal, že má ambíciu prekonať NSDAP, Hitlerovu stranu, a teraz sú to koaliční poslanci, ktorí obhajujú mníchovskú zradu, obhajujú nástup moci Hitlerovej Tretej ríše. Takže sa aspoň dnes úplne jasne vo vašom zrkadle – v tomto návrhu – ukazuje, kto sú skutoční nacisti a fašisti v tomto parlamente. Ďakujem pekne, pán poslanec.
B. Bugár, podpredseda NR SR: (2006-03-15):
(Hlasovanie.) Prítomných je 122 poslancov, za 85, proti 12, zdržalo sa 25. Sme v treťom čítaní . Otváram rozpravu v rámci tohto čítania a pýtam sa, či sa hlási niekto s legislatívnotechnickými opravami do tohto čítania. Nie. Vyhlasujem rozpravu za skončenú. Nech sa páči, vaše odporúčanie. M. Abelovský, poslanec: Dajte, pán podpredseda, hlasovať o návrhu ako o celku s odporúčaním gestorského výboru zákon schváliť.
Bugár, Béla, podpredseda NR SR (2019-01-31):
Nech sa páči, prezentujme sa a hlasujme. Hlasujeme o návrhu o Policajnom zbore, tlač 171. Pán poslanec Poliačik, už aj včera som vás upozorňoval! Znovu vás upozorňujem. Ak teda... Preruším hlasovanie. Ak teda, nedám vám slovo, sme v hlasovaní, ak teda chcete poučovať predsedajúceho, tak aspoň si prečítajte rokovací poriadok, § 84, tam uvidíte, ako to je. Národná rada buď hlasuje o tom, že ihneď prerokuje zákon v treťom čítaní, alebo na druhý deň o tom rokuje s tým, že už je v treťom čítaní. Rokovací poriadok, nech sa páči. Takže ešte raz. Prosím, aby ste zrušili výsledok, tak ako som hovoril a pristúpime k hlasovaniu o zákone ako celku. Nech sa páči, prezentujme sa a hlasujme. (Hlasovanie.) Prítomných 140 poslancov, za 69, proti 35, zdržalo sa 35, 1 nehlasoval. Zákon nebol schválený. Pristúpime k hlasovaniu o bode 24 schváleného programu, a to je druhé čítanie o návrhu poslancov Sárközy, Bugár, Bastrnák na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania (tlač 1236). Dávam teraz slovo spravodajcovi z výboru pre hospodárske záležitosti pánovi poslancovi Vavrekovi. Nech sa páči. (Hlasovanie o návrhu poslancov Národnej rady Slovenskej republiky Irén Sárközy, Bélu Bugára a Tibora Bastrnáka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov , tlač 1236.)
Bugár, Béla, podpredseda NR SR (2016-12-01):
Pani poslankyňa Laššáková.
Takáč, Richard, poslanec NR SR (2021-11-03):
Ďakujem za slovo veľmi pekne, pán predsedajúci. Filip, chcem ti poďakovať, ja som sa snažil vnímať tvoje vystúpenie. Myslím si, že si si dal záležať na tom, že si sa k tomu riadne pripravil z hľadiska odbornosti. Také menšia výtka, keď budeš vystupovať potom v ústnej rozprave, skús to tak pomenšie, lebo ja viem, že si sa snažil to všetko povedať, aby stihol čo najviacej, ale bolo to veľmi rýchle na vnímanie. Ale zachytil som tam veľa odborných vecí, ktoré myslím si, keby si dotknutí koaliční poslanci nechali vysvetliť odborníkmi, tak ako si to ty povedal vo svojom vystúpení, tak by úplne na to zmenili názor. Také možnože len poupravenie, som zachytil, že spomínaných nejakých 1,5 mld. má byť využitých v rámci ministerstva životného prostredia. Dámy a páni, tu sa jedná o to, že pozemky Štátnych lesov v národných parkoch a jednak lesov, ale, samozrejme, aj pôdy, ktorá je teraz momentálne pod pôsobnosťou ministerstva pôdohospodárstva a rozvoja vidieka, ktorú teda, o ktorú sa usiluje životné prostredie dostať pod seba pod štátnu ochranu prírody. Prečo? Nie je to 1,5 mld. Práveže ide o dosť veľký vyčlenený balík v rámci plánu obnovy a, samozrejme, ktorý sa má vyčerpať do roku 2025 a takisto balík nie 1,5, ale 3,8 mld. eur z eurofondov, ktoré sa majú využiť na ochranu prírody, a túto ochranu prírody chcú využiť tretí sektor a mimovládne organizácie. Ako už to tu bolo dnes viackrát povedané, a to je realita, o čo sa tu sleduje. Však sme viackrát už povedali aj kolegovia, predseda výboru Karahuta povedal, ako sa to má spraviť táto reforma národných parkov, nie tak ako to robíte vy. Lebo toto je len cieľ, ako vyčerpať finančné... (Prerušenie vystúpenia časomerom.)
Farkašovský, Karol, poslanec NR SR (2016-11-30):
Pán predsedajúci, keďže sme hlasovali o doplňujúcom a pozmeňovacom návrhu, dajte, prosím, hlasovať o tom, že návrh skupiny poslancov prerokujeme v treťom čítaní a hneď.
Grendel, Gábor, podpredseda NR SR (2022-02-23):
V rozprave ďalej vystúpi pán poslanec Valocký, pripraví sa pán poslanec Šudík.
Zmajkovičová, Renáta, podpredsedníčka NR SR (2013-11-28):
Poprosím dať nabudúce, páni poslanci, pred uvedením zákona procedurálny. Nech sa páči, pán podpredseda vlády.
J. Tkáčová, poslankyňa: (2008-10-22):
Ale ešte skôr, kým poviem tú absurdnú myšlienku, tak chcem povedať, že odvčera sme svedkom rozpravy o zákonoch, ktoré v podstate sa snažia získať kontrolu nad všetkým, čo je súkromné, čo zaváňa troška samostatnosťou, či už sú to úspory v 2. pilieri, či to sú cudzie pozemky, na ktorých chceme stavať diaľnice čím skôr a čím rýchlejšie, či to je verejné obstarávanie, či to sú zisky zdravotných poisťovní alebo ten dnešný zákon, ktorým chce vláda kontrolovať rozpočty súkromných zdravotných poisťovní. No a keď takto si to nahlas poviem, tak je to skutočne absurdné. A tá absurdná myšlienka, ktorá ma napadla, je o tom, že zdravá výživa je súčasťou prevencie. Vieme, že od bieleho pečiva, od čokolády sa priberá. Tak sa pýtam, či je to ozaj len otázkou času, že ministerstvo zdravotníctva bude kontrolovať výrobné programy pekární alebo čokoládovní, pretože od chleba a od čokolády sa priberá.
M. Číž, podpredseda NR SR: (2006-12-05):
Ako som už hovoril, za poslanecký klub KDH pán poslanec Brocka. Nech sa páči.